nahid-hub/BLUGE-bengali-wikipedia-section-title-prediction huggingface dataset:
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এই বিধানসভা কেন্দ্রগুলি বিহারের ২৪৩ টি বিধানসভা কেন্দ্রের অন্তর্গত এবং এই বিধানসভা কেন্দ্রের নির্বাচিত সদস্যরা বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রগুলিতে নির্বাচন অনুষ্ঠিত হয়। এই কেন্দ্রগুলি তফসিলী জাতি ও তফসিলী জাতিদের জন্য সংরক্ষিত নয়। এগুলি হল- গৌরা বাউরাম বিধানসভা কেন্দ্র, বেনীপুর বিধানসভা কেন্দ্র, আলিনগর বিধানসভা কেন্দ্র, আলিনগর বিধানসভা কেন্দ্র, দ্বারভাঙা গ্রামীণ বিধানসভা কেন্দ্র, দ্বারভাঙা বিধানসভা কেন্দ্র ও বাহাদুরপুর বিধানসভা কেন্দ্র।

সঠিক অনুচ্ছেদ শিরোনাম কোনটি?
titleA. দ্বারভাঙা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
titleB. ইতিহাস
titleC. বিধানসভা কেন্দ্র গুলি
titleD. ২০১৯ সালের লোকসভা নির্বাচন
উত্তর: titleC
"দ্য ইকোনমিস্ট" কর্তৃক পরিবেশিত সংবাদ অনুযায়ী জোকো উইদোদো উচ্চশব্দের রক সঙ্গীত পছন্দ করেন এবং তার ভারী মেটাল ব্যান্ড মেটালিকার রবার্ট ট্রুজিলোর স্বাক্ষর করা একটি বেস গিটার একসময় তার কাছে ছিল। তিনি একজন মেটালিকা, ল্যাম্ব অব গড, লেড জেপেলিন ও নাপাম ডেথের ভক্ত। নাপাম ডেথ তাদের ফেসবুক ফ্যান পেজে জোকো উইদোদোর প্রশংসা করেছে। তবে বালি নাইন ও লিন্ডসে স্যান্ডিফোর্ড‌ মামলার পর তার প্রতি ব্যান্ডের সমালোচনা হয়। তাদের মধ্যে টনি ইয়োমিও ছিলেন। ক্ষমা ঘোষণার জন্য তারা অনুরোধ করেছিলেন। তবে তাদের অনুরোধ প্রত্যাখ্যান করা হয়।
জাকার্তার গভর্নর থাকাকালীন সময়ে ২০১৩ খ্রিষ্টাব্দের ২ নভেম্বর সুরাকার্তা‌র একটি রক উৎসবে তা সাধারণ পোষাকে দেখা যায়। এই উৎসবে এটি তার দ্বিতীয় আগমন। এর পূর্বে ২০১১ খ্রিষ্টাব্দে তিনি এই রক উৎসবে প্রথমবার এসেছিলেন।

সঠিক অনুচ্ছেদ শিরোনাম কোনটি?
titleA. চলচ্চিত্রে উপস্থাপন
titleB. জাকার্তার গভর্নর
titleC. প্রাথমিক জীবন ও শিক্ষা
titleD. ব্যক্তিগত জীবন
উত্তর: titleD
ধর্মনগর বিদ্যালয়গুলির মধ্যে উল্লেখযোগ্য হল: বীর বিক্রম ইন্সটিটিউশন(বি.বি.আই), উচ্চতর মাধ্যমিক বালিকা বিদ্যালয়(গার্লস স্কুল), দীননাথ নারায়ণী বিদ্যামন্দির(ডি.এন.ভি), রাজবাড়ী উচ্চতর মাধ্যমিক বালিকা বিদ্যালয়, পদ্মপুর দ্বাদশ শ্রেণী বিদ্যালয়, চন্দ্রপুর সরকারি দ্বাদশ শ্রেণী বিদ্যালয়, নয়াপাড়া দ্বাদশ শ্রেণী বিদ্যালয়, গোল্ডেন ভ্যালি স্কুল, হোলিক্রস স্কুল, শিক্ষা ভবন মন্টেসোরি স্কুল ইত্যাদি এবং ধর্মনগরে একটি ডিগ্রী কলেজ আছে।

সঠিক অনুচ্ছেদ শিরোনাম কোনটি?
titleA. বিদ্যালয় ও কলেজ
titleB. শিক্ষা
titleC. স্বেচ্ছাসেবী সংগঠন
titleD. নাগরিক পরিষেবা
উত্তর: titleA
সংস্কারকরা যারা জনসাধারণের ব্যাধি, স্বাস্থ্য এবং কাজের গুণমানের উপর অ্যালকোহলের মাত্রাতিরিক্ত সেবনের ভয়াবহ প্রভাবের নিন্দা করেছিলেন, তারা অষ্টাদশ শতাব্দীর শেষের দিকে এবং ঊনবিংশ শতাব্দীর সূচনা লগ্নে মেক্সিকো সিটিতে এই দুরাবস্থা নিয়ন্ত্রণে পর্যায়ক্রমিক প্রচেষ্টা চালিয়েছিলেন। দরিদ্ররা প্রায়শই পুলকেরিয়াসে ঘনঘন গমন করতো, যেখানে আগাভে গাছ থেকে তৈরি পুলকে বিক্রি করা হতো। ১৭৯৬ সালে আরও শক্তিশালী আগুয়ারডিয়েন্তে বৈধকরণের পরে, দরিদ্ররাও ভিনঞাতেরিয়াসে গমন করার সামর্থের অধিকারী ছিল, যেখানে মদ্যপ পানীয় পরিবেশন করা হতো। সরাইখানা দরিদ্রদের জীবনে গুরুত্বপূর্ণ সামাজিক ও বিনোদনমূলক ভূমিকা পালন করে। প্রভাবশালী নাগরিকরা প্রায়শই পুলিচেরিয়াসের মালিক হন এবং মাগেই হাসিয়েন্দাসের মালিকদের মতো সংস্কারের বিরোধিতা করেন। অ্যালকোহল কর থেকে প্রাপ্ত রাজস্ব সরকারের জন্য গুরুত্বপূর্ণ ছিল। এই কারণগুলি, আইনের প্রয়োগে শিথিলতা বয়ে আনে, যার ফলে সরাইখানা সংস্কার কাজ ব্যর্থ হয়েছিল।

সঠিক অনুচ্ছেদ শিরোনাম কোনটি?
titleA. দক্ষিণ ইউরোপ
titleB. গ্রিস
titleC. মেক্সিকো
titleD. গ্রেট ব্রিটেন
উত্তর: titleC
দীর্ঘ ২১ বছর পরে আওয়ামীলীগ ১৯৯৬ সালে ক্ষমতায় এসে বঙ্গবন্ধু হত্যাকাণ্ডের বিচারকার্য শুরু করে। বঙ্গবন্ধু হত্যাকাণ্ডের বিচারের কাজ শুরু হয় ১৯৯৬ সালের ২ অক্টোবর ধানমণ্ডি থানায় মামলা দায়ের এর মাধ্যমে। ১৯৯৮ সালের ৮ নভেম্বর তারিখে মামলার যাবতীয় কার্যক্রম শেষে পনেরো (১৫) জন আসামিকে মৃত্যুদণ্ড প্রদান করা হয়। আসামি পক্ষের পনেরো জন উচ্চ আদালতে আপিল করার সুযোগ পান। উক্ত আপিলে ১২ জনের মৃত্যুদণ্ড বহাল এবং ৩ জনকে খালাস প্রদান করা হয়। তবে ২০০১ সালে বিএনপি-জামাত চারদলীয় জোট সরকার ক্ষমতায় এলে এ মামলার কার্যক্রম স্থবির হয়ে পরে। ২০০৮ সালের নির্বাচনে নিরঙ্কুশ জয় লাভের পর আওয়ামীলীগ সরকার আবার এ বিচারকার্য চালিয়ে যাওয়ার উদ্যোগ গ্রহণ করে। ২০০৯ সালে লিভ-টু-আপিল-এর মাধ্যমে এ বিচার প্রক্রিয়া সম্পন্ন হয়। আপিল শেষে বারো জনের মৃত্যুদণ্ড বহাল রাখেন মহামান্য আদালত। ২০১০ সালের ২৭ জানুয়ারি তারিখে এদের মধ্যে পাঁচ জনের ফাঁসির মাধ্যমে মৃত্যুদণ্ড কার্যকর করা হয়। বাকি ছয় জন এখনও বিভিন্ন দেশের আশ্রয়ে পলাতক। পলাতকদের মধ্যে একজন এরই মাঝে বিদেশের মাটিতে মৃত্যুবরণ করেছেন।

সঠিক অনুচ্ছেদ শিরোনাম কোনটি?
titleA. পটভূমি
titleB. বঙ্গবন্ধুর ঘাতকদের তালিকা
titleC. বঙ্গবন্ধু হত্যাকাণ্ডের বিচার
titleD. বাতিল
উত্তর: titleC
বাইরের বৃত্তের শিবলিঙ্গগুলি পর্যায়ক্রমে শুভ্র ও কৃষ্ণবর্ণের এবং ভিতরের বৃত্তের শিবলিঙ্গগুলি শুভ্র বর্ণের। ১০৯ সংখ্যক জলেশ্বর শিবমূর্তিটি কৃষ্ণবর্ণের। মন্দিরের শুভ্রবর্ণের শিবলিঙ্গগুলি ভগবান সদাশিবের প্রতীক, যার অর্থ চৈতন্য ও জ্ঞান এবং কৃষ্ণবর্ণের শিবলিঙ্গগুলি রুদ্রের প্রতীক যার, অর্থ তিনি বোধের অতীত।

সঠিক অনুচ্ছেদ শিরোনাম কোনটি?
titleA. জলেশ্বর শিবমন্দির
titleB. সমস্যা
titleC. শিবমূর্তি
titleD. প্রতিষ্ঠালিপি
উত্তর: titleC
১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।
সঠিক অনুচ্ছেদ শিরোনাম কোনটি?
titleA. সমাজসেবা
titleB. লেডি হায়দারী ক্লাব প্রতিষ্ঠা
titleC. প্রথম জীবন
titleD. মৃত্যু
উত্তর: titleB
১৯ আগস্ট নারায়ণগঞ্জের সিদ্ধিরগঞ্জ পাওয়ার স্টেশনে গেরিলা অপারেশনের সময় পাকিস্তান সেনাবাহিনীর পাল্টা আক্রমণে জুয়েল আহত হওয়ার আর অপারেশনে নামা হয়নি জুয়েলের। থাকতেন সহযোদ্ধা আজাদের বাড়িতে।সেখানেই একদিন পাকিস্তানি হানাদার বাহিনী এদেশীয় রাজাকারদের সহায়তায় ২৯ আগস্ট দিবাগত রাতে, অর্থাৎ ৩০ আগস্ট হামলা চালিয়ে আটক করে ক্যাম্পে উঠিয়ে নিয়ে যায় জুয়েল ও তার সহযোদ্ধাদের। অকথ্য নির্যাতনের মাধ্যমে সহযোদ্ধাদের সব তথ্য তার কাছ থেকে আদায় করতে চেয়েছিলো শত্রুরা। কিন্তু টেস্ট ক্রিকেটের মতোই মাটি কামড়ে সেদিন দেশের জন্য ব্যাট করে গেছেন জুয়েল। পাক হানাদাররা শেষ পর্যন্ত হত্যা করেছিলো জুয়েলকে। স্বাধীন বাংলাদেশের হয়ে ব্যাট হাতে আর মাঠে নামতে পারেননি বীর জুয়েল। বাংলাদেশের ক্রিকেট তাকে মনে রেখেছে। 'হোম অব ক্রিকেট'খ্যাত মিরপুর শেরে বাংলা জাতীয় ক্রিকেট স্টেডিয়ামের 'জুয়েল স্ট্যান্ড' তারই নামানুসারে করা। আর আজাদ বয়েজ ক্লাবের সেই মোশতাক ভাইয়ের নামে 'মোশতাক স্ট্যান্ড'। প্রতি বছর ১৬ ডিসেম্বর বিজয় দিবসের দিনে তাদের স্মরণে সাবেক-বর্তমান ক্রিকেটারদের অংশগ্রহণে অনুষ্ঠিত হয় শহীদ জুয়েল-শহীদ মোশতাক স্মৃতি প্রীতি ম্যাচ।

যতোদিন বাংলাদেশ থাকবে, ততোদিন বাংলার মৃত্তিকায়, বাংলার আকাশে-বাতাসে শহীদ জুয়েল অনন্য উজ্জ্বলতায় ভাস্বর হয়ে থাকবেন নিঃসন্দেহে।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের প্রশিক্ষণ
titleB. মৃত্যু
titleC. মুক্তিযুদ্ধে অংশগ্রহণ
titleD. জন্ম ও পরিবার
উত্তর: titleB
ওয়াজাদা (ওয়াদ মোহাম্মেদ) দশ বছর বয়সী বালিকা যে সৌদি আরবের রাজধানী রিয়াদে বসবাস করে। একটি খেলনার দোকানের পাশ দিয়ে প্রতিদিন যাওয়ার সময় জানালা দিয়ে সে একটি সবুজ বাইসাইকেলের দিকে তাকিয়ে থাকে। পাশের বাড়ির বালকের সাথে প্রতিযোগিতা দেওয়ার জন্য সে একদিন তার মাকে সবুজ বাইসাইকেলটি কিনে দিতে বলে কিন্তু সৌদি আরবের মত রক্ষনশীল সমাজে মেয়েদের সাইকেল চালানো নিষেধ। তখন সে নিজেই বাইসাইকেল কেনার জন্য গোপনে টাকা জমানো শুরু করে। কিন্তু কিছুদিনের মধ্যে তার পরিকল্পনার কথা ফাঁস হয়ে যায়।

ওয়াজাদার (ওয়াদ মোহাম্মেদ) স্কুলে কোরআন পড়ার প্রতিযোগিতার আয়োজন করা হয় যেখানে বড় অঙ্কের টাকা পুরস্কার হিসেবে দেওযা হয়। ওয়াজাদা (ওয়াদ মোহাম্মেদ) তখন তার সপ্নের বাইসাইকেল কেনার জন্য কিভাবে অন্য প্রতযোগীদের হারানো যায় সেই পরিকল্পনা করতে থাকে।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. রিলিজ
titleC. নির্মাণ ইতিহাস
titleD. সম্মাননা
উত্তর: titleA
একটি রেখাচিত্র একটি দ্রুত নিষ্পন্ন, মুক্তহস্ত অঙ্কন যা সাধারণত একটি সমাপ্ত কাজের অর্থ বোঝায় না। সাধারণভাবে, রেখাচিত্রকরন হলো পরে ব্যবহারের জন্য একটি ধারণা সংরক্ষণ করার একটি দ্রুত উপায়। স্থপতি এর রেখাচিত্র প্রাথমিকভাবে বিভিন্ন ধারণা এবং একটি কাজ সমাপ্ত করার পূর্বে একটি গঠন স্থাপন করার একটি উপায় হিসাবে, বিশেষ করে যখন সমাপ্ত কাজ ব্যয়বহুল এবং সময়-ক্ষয়ী হয়।

উদাহরণস্বরূপ, স্থাপত্য রেখাচিত্র এক ধরনের নকশা। এই রেখাচিত্র, যেমন মেটাফর, শিল্পকৌশল ডিজাইন সহযোগিতায় যোগাযোগের একটি উপায় হিসাবে ব্যবহৃত হয়। এই সরঞ্জামটি আধুনিক নকশা সমাধানের জন্য এবং তাদের জটিল নিদর্শনগুলির সারসংক্ষেপ উপলব্ধি করতে, এইভাবে ডিজাইন প্রক্রিয়া বাড়াতে সাহায্য করে। 

সঠিক অনুচ্ছেদ শিরোনাম কোনটি?
titleA. প্রযুক্তিগত অঙ্কন সমগ্র
titleB. রেখাচিত্র করন
titleC. প্রযুক্তিগত পরিকল্পনা
titleD. একাধিক দর্শন
উত্তর: titleB
যখন অন্তরণ ও সঙ্গনিরোধের ব্যবস্থাগুলি ব্যর্থ হয়, তখন সরকার বা সংশ্লিষ্ট কর্তৃপক্ষ কোনও নির্দিষ্ট অঞ্চল বা সমগ্র দেশের উপর অবরুদ্ধকরণ (লকডাউন) ব্যবস্থা জারি ও বলবৎ করতে পারে। এক্ষেত্রে লোকদের বাসগৃহ থেকে বের হওয়া, পরিবহন ব্যবহার করা, কর্মস্থলে গমন করা, জনসমাগম হয় এমন স্থলে গমন করা, অত্যাবশ্যক নয় এমন সমস্ত কর্মকাণ্ড নির্বাহ করা, ইত্যাদির উপর কঠোর বিধিনিষেধ আরোপ করা হয়। বিশ্বের অনেক দেশে যেমন, চীন, ইতালি, ফ্রান্স, স্পেন, ইত্যাদিতে সমগ্র দেশজুড়ে বা নির্দিষ্ট অঞ্চলে অবরুদ্ধকরণের পদক্ষেপটি কার্যকর করা হয়েছে, তবে ততদিনে ঐসব দেশের বহু হাজার লোকের মধ্যে করোনাভাইরাস সংক্রামিত হয়ে গিয়েছিল এবং অবরুদ্ধকরণের আগেই কয়েক শত রোগীর মৃত্যু হয়েছিল।

সঠিক অনুচ্ছেদ শিরোনাম কোনটি?
titleA. সামাজিক দূরত্ব বজায় রাখা
titleB. অবরুদ্ধকরণ (লকডাউন)
titleC. ঝুঁকি
titleD. অন্তরণ (আইসোলেশন)
উত্তর: titleB
১৯৩৬ সালের ২৬ ফেব্রুয়ারি নড়াইল জেলার মহিষখোলা গ্রামের এক দরিদ্র পরিবারে নূর মোহাম্মদ শেখ জন্মগ্রহণ করেন। তার পিতা মোহাম্মদ আমানত শেখ, মাতা জেন্নাতুন্নেসা। অল্প বয়সে বাবা-মাকে হারান ফলে শৈশবেই ডানপিটে হয়ে পড়েন। স্থানীয় প্রাথমিক বিদ্যালয়ের লেখাপড়া শেষ করে উচ্চ বিদ্যালয়ে ভর্তি হন। সপ্তম শ্রেণীর পর আর পড়াশোনা করেননি। কৈশোরে তিনি নাটক থিয়েটার ইত্যাদি খুব পছন্দ করতেন। ১৯৫২ সালে নিজ গ্রামেরই সম্পন্ন কৃষক ঘরের মেয়ে তোতাল বিবিকে বিয়ে করেন। তখন তার বয়স মাত্র ১৬ বছর এবং স্ত্রী তোতাল বিবির বয়স মাত্র ১২ বছর।
তিনি দুই সন্তানের বাবা ছিলেন। ১৯৫৪ সালের শেষ দিকে তার প্রথম সন্তান হাসিনা খাতুন,এবং ১৯৬৪ সালের ১৫ নভেম্বর তার দ্বিতীয় সন্তান শেখ মো. গোলাম মোস্তফা জন্মগ্রহণ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জীবন ও শিক্ষা
titleC. যেভাবে শহীদ হলেন
titleD. সমাধি
উত্তর: titleB
বার্সেলোনার প্রথম স্টেডিয়াম ছিল কাম্প দে লা ইন্দাস্ত্রিয়া। এর ধারণ ক্ষমতা ছিল মাত্র ৬,০০০। ক্লাবের কর্মকর্তাগন ক্রমবর্ধমান সদস্যদের জন্য এর সুযোগ সুবিধা অপর্যাপ্ত বলে গন্য করেন।

১৯২২ সালে, ক্লাবের সমর্থকদের সংখ্যা ২০,০০০ ছাড়িয়ে যায়। তারা ক্লাবটিকে অর্থেনৈতিক সহযোগিতা দেয়, যার ফলে বার্সেলোনা কাম্প দে লেস কোর্তস্‌ স্টেডিয়াম নির্মাণের সক্ষমতা অর্জন করে, যার প্রাথমিক ধারণ ক্ষমতা ছিল ২০,০০০। স্পেনীয় গৃহযুদ্ধের পর, বার্সেলোনা স্টেডিয়ামে আরও বেশি সংখ্যক দর্শক আকৃষ্ট করতে শুরু করে। ফলে ক্লাবটিকে একাধিকবার স্টেডিয়ামের সম্প্রসারণ প্রকল্প হাতে নিতে হয়: ১৯৪৪ সালে গ্যালারির ছাউনিযুক্ত দিকে, ১৯৪৬ সালে দক্ষিণ গ্যালারি এবং সর্বশেষ ১৯৫০ সালে উত্তর গ্যালারি সম্প্রসারিত করা হয়। সর্বশেষ সম্প্রসারণের পর স্টেডিয়ামের দর্শক ধারণ ক্ষমতা হয় ৬০,০০০। নির্মাণকাজ সম্পন্ন হওয়ার পর লেস কোর্তস্ স্টেডিয়ামের সম্প্রসারণ আর সম্ভব ছিল না। ১৯৪৮ ও ১৯৪৯ সালে পরপর দুইবার লা লিগা শিরোপা জয় এবং লাদিসলাও কুবালার সাথে চুক্তি, যিনি পরবর্তীতে ২৫৬ খেলায় ১৯৬ গোল করেছিলেন, বার্সেলোনার স্টেডিয়ামে দর্শক সংখ্যা আরও বাড়িয়ে তোলে। ফলে বার্সেলোনা নতুন একটি স্টেডিয়াম নির্মাণের পরিকল্পনা শুরু করে। কাম্প ন্যু-এর নির্মাণকাজ শুরু হয় ১৯৫৪ সালের ২৮ মার্চ। প্রায় ৬০,০০০ বার্সা সমর্থকদের সামনে স্টেডিয়ামের প্রথম প্রস্তর স্থাপন করেন গভর্নর ফিলাইপ একিদো কলুঙ্গা। নির্মাণকাজ সম্পন্ন হতে সময় লাগে তিন বছর। কাজ শেষ হয় ১৯৫৭ সালের ২৪ সেপ্টেম্বর। স্টেডিয়ামটির নির্মাণকাজে মোট ব্যয় হয় ২৮৮ মিলিয়ন স্পেনীয় পেসেতা, যা ছিল মূল বাজেটের ৩৩৬% বেশি।
১৯৮০ সালে, উয়েফার নীতির সাথে সামঞ্জস্য রাখার জন্য স্টেডিয়ামটি পুনরায় ডিজাইন করার প্রয়োজন দেখা দেয়। প্রত্যেকটি ইটে সামান্য অর্থের বিনিময়ে সমর্থকদের নিজেদের নাম অন্তর্ভুক্ত করার সুযোগ প্রদান করে বার্সেলোনা অর্থ সংগ্রহ করে। এই পরিকল্পনাটি সমর্থকদের মধ্যে জনপ্রিয়তা অর্জন করে এবং অসংখ্য সমর্থক এই অর্থ পরিশোধ করে। পরে এটি বিতর্কের কেন্দ্রবিন্দুতে পরিনত হয়, যখন মাদ্রিদের সংবাদ মাধ্যম প্রচার করে যে স্টেডিয়ামের একটি ইটে রিয়াল মাদ্রিদের প্রাক্তন প্রেসিডেন্ট এবং ফ্রাংকো সমর্থক সান্তিয়াগো বের্নাব্যু’র নাম লেখা রয়েছে। ১৯৯২ গ্রীষ্মকালীন অলিম্পিকের প্রস্তুতি হিসেবে পূর্ব রুফলাইনের উপর দুইটি স্তর স্থাপন করা হয়। স্টেডিয়ামটির বর্তমান দর্শক ধারণ ক্ষমতা ৯৯,৭৮৬, যা এটিকে ইউরোপের বৃহত্তম স্টেডিয়ামের মর্যাদা প্রদান করেছে।

এছাড়া আরও কিছু সুযোগ সুবিধা আছে, যার মধ্যে রয়েছে:


সঠিক অনুচ্ছেদ শিরোনাম কোনটি?
titleA. ক্রেস্ট এবং শার্ট
titleB. ব্যবস্থাপনা
titleC. রেকর্ডসমূহ
titleD. স্টেডিয়াম
উত্তর: titleD
তিনি ২০১৪ খ্রিষ্টাব্দের ১৭ এপ্রিল মেক্সিকো শহরে ৮৭ বছর বয়সে পরলোক গমন করেন। তার মৃত্যুতে বিশ্বসাহিত্যে "মার্কেস পর্বের" যবনিকাপাত হয়। তার মৃত্যু ছিল সংঘর্ষপ্রপীড়িত কলম্বিয়া নামক দেশটির সবচেয়ে গৌরবের মানুষটির অবসান। তার মৃত্যুতে কলম্বিয়াতে নেমে আসে গভীর নি:স্তব্ধতা। "কলম্বিয়া তার শ্রেষ্ঠ সন্তানকে হারালো" - এই ছিল সাধারণ মানুষের অনুভূতি। সারা পৃথিবীর গল্পপ্রেমী মানুষ এই প্রিয় লেখকের চিরবিদায়ে শোকাতুর হয়ে পড়ে।

মৃত্যুর পর শেষকৃত্যের জন্য একই দিন অপরাহ্নে তার মরদেহ মেক্সিকো শহরে সান হেরোনিমো এভিনিউতে অবস্থিত একটি ফিউনেরাল হোম-এ নিয়ে যাওয়া হয়। বিনা বিলম্বে ১৯ এপ্রিল একটি পারিবারিকক অনুষ্ঠানের মধ্য দিয়ে তার দাহ অনুষ্ঠিত হয়। ২১ এপ্রিল সোমবার মেক্সিকো শহরের প্যালেস অব ফাইন আর্টস-এ একটি স্মরণসভা অনুষ্ঠিত হয় যাতে মেক্সিকো এবং কলম্বিয়ার প্রেসিডেন্টদ্বয় উপস্থিত ছিলেন। এছাড়া জন্মভূমি কলম্বিয়ায় একটি প্রতীকী শেষকৃত্যানুষ্ঠান অনুষ্ঠিত হয়। হাজার হাজার পাঠক ও গুণগ্রাহী এই সকল অনুষ্ঠানে ভক্তিআকুল চিত্তে অংশ গ্রহণ করে।


সঠিক অনুচ্ছেদ শিরোনাম কোনটি?
titleA. রচনাশৈলী
titleB. রাজনৈতিক সম্পৃক্ততা
titleC. পরিবার
titleD. মৃত্যু
উত্তর: titleD
"নাইজেলার ক্রিসমাস কিচেনের" সাফল্যের ফলে "নাইজেলা এক্সপ্রেস" শিরোনামে ১৩-পর্বের রান্না সিরিজ চালু করা হয়েছিল। শোটি বিবিসি টু'র প্রতি সপ্তাহের শীর্ষ রেট প্রাপ্ত শো'তে পরিণত হয়েছিল। 

"নাইজেলা এক্সপ্রেস" নামে তার একটি বই ও ২০০৭ সালের সেপ্টেম্বরে যুক্তরাজ্যে, মার্কিন যুক্তরাষ্ট্র ২০০৭ সালের নভেম্বরে এবং অস্ট্রেলিয়ায় ২০০৮ সালে প্রকাশিত হয়েছিল। টেলিভিশন সিরিজের একই নাম ব্যবহার করে বইটি যুক্তরাজ্যের আরেকটি বেস্টসেলার হয়ে উঠেছে । জানা গেছে যে যুক্তরাজ্যে ডিসেম্বরের মাঝামাঝি সময়ে বইটির ৪,৯০,০০০ এর বেশি অনুলিপি বিক্রি হয়েছিল। এবং বইটি অ্যামাজন যুক্তরাজ্যের সেরা বিক্রিত বইগুলির মধ্যে এক সময়ের জন্য প্রথম স্থান উঠে এসেছিল এবং যে কোনও বিভাগে ক্রিসমাসের বেস্টসেলার বইয়ের সামগ্রিক তালিকায় নবম স্থানে ছিল। 

তার ক্রিসমাস বইটি ২০০৮ সালের অক্টোবরে প্রকাশিত হয় এবং একই বছরের ডিসেম্বরে টেলিভিশন শো 'নাইজেলার ক্রিসমাস' প্রচারিত হয়েছিল।

সঠিক অনুচ্ছেদ শিরোনাম কোনটি?
titleA. ২০০৭–২০০৯: "নাইজেলা এক্সপ্রেস" এবং "নাইজেলা'র ক্রিসমাস"
titleB. পেশা
titleC. ২০১৫ – বর্তমান: "সিম্পলি নাইজেলা", "ইউরোভিশন" এবং "মাস্টারশেফ অস্ট্রেলিয়া"
titleD. ২০০৩-২০০৬: "নাইজেলা ফিস্ট" এবং বিবিসি্র সাথে চুক্তি
উত্তর: titleA
বেশিরভাগ পেশাগতভাবে প্রকাশিত মঙ্গাকা একজন সম্পাদকের সাথে কাজ করেন, যাকে মাঙ্গাকের বস হিসাবে বিবেচনা করা হয় এবং সিরিজ উত্পাদনের তদারকি করেন। সম্পাদক মঙ্গলের লেআউট এবং শিল্প সম্পর্কে পরামর্শ দেয়, গল্পের দিক এবং গতি পরীক্ষা করে, সময়সীমাটি পূরণ হয় তা নিশ্চিত করে এবং সাধারণত ম্যাঙ্গা কোম্পানির মান অনুযায়ী থাকে কিনা তা নিশ্চিত করে। এর উদাহরণ হলেন আকিরা তোরিয়ামা এবং তাঁর প্রাক্তন সম্পাদক কাজুহিকো তোরিশিমা। সম্পাদক কোনও সিরিজের ব্র্যান্ড ম্যানেজার এবং প্রচারক হিসাবেও কাজ করতে পারে। যখন একটি ম্যাঙ্গা মিডিয়া ভোটাধিকারের ভিত্তি হয়, তখন সম্পাদক লাইসেন্সড মার্চেন্ডাইজ, এনিমে অভিযোজন এবং অনুরূপ পণ্যগুলির নকশাগুলিও তদারকি করতে পারেন, যদিও এই দায়িত্বটি ম্যাঙ্গাকা বা কোনও এজেন্টের কাছেও পড়তে পারে।
সঠিক অনুচ্ছেদ শিরোনাম কোনটি?
titleA. সহায়ক
titleB. মাঙ্গা সম্পাদক
titleC. লেখক
titleD. অন্যান্য কর্মীদের সাথে সম্পর্ক
উত্তর: titleB
১৯৪৭ সালে কাউন্টি চ্যাম্পিয়নশীপে ল্যাঙ্কাশায়ারকে তৃতীয় স্থানে পৌঁছে দিতে প্রভূতঃ ভূমিকা রাখেন তিনি। তার নেতৃত্বে দলটি মাত্র একটি খেলায় পরাজিত হয়েছিল। তবে, ১৯৪৮ সালে দলটি পঞ্চম স্থান অধিকার করতে সক্ষম হয়। প্রত্যেক বছরেই ক্রান্সটন সহস্রাধিক রান তুলেন। পাশাপাশি ৮৪ ও ৭৯ উইকেট লাভে সক্ষমতা দেখান। ১৯৪৭ ও ১৯৪৮ সালে লর্ডস ও স্কারবোরায় জেন্টলম্যান বনাম প্লেয়ার্সের মধ্যকার দুইটি খেলায় জেন্টলম্যানের প্রতিনিধিত্ব করেছেন।

দ্বিতীয় মৌসুম শেষে ল্যাঙ্কাশায়ারের অধিনায়কত্ব থেকে ইস্তফা দেন। এর প্রধান কারণ ছিল লিভারপুলে দন্তচিকিৎসা পেশায় নিজেকে মনোনিবেশ ঘটানো। ১৯৯০ সাল পর্যন্ত আইগবার্থে এ পেশায় ছিলেন। ১৯৪৯ ও ১৯৫০ সালে নর্থ অব ইংল্যান্ডের সদস্যরূপে সাউথের বিপক্ষে খেলেন। ১৯৫০ সালে সর্বশেষ প্রথম-শ্রেণীর খেলায় অংশ নেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. টেস্ট ক্রিকেট
titleC. অবসর
titleD. প্রারম্ভিক জীবন
উত্তর: titleC
নিতুন কুন্ডুর জন্ম দিনাজপুরে। তার লেখাপড়ায় হাতেখড়ি ১৯৪২ সালে বড়বন্দর পাঠশালায়। ১৯৪৭ সালে ভর্তি হন দিনাজপুর শহরের গিরিজানাথ হাইস্কুলে। ১৯৫২ সালে তিনি মেট্রিকুলেশন পাস করেন।তিনি পড়ালেখা করেছেন তদানীন্তন ঢাকা আর্ট কলেজে (বর্তমানের চারুকলা ইনস্টিটিউট)। সেখান থেকে তিনি ১৯৫৯ সালে চিত্রকলায় প্রথম শ্রেণীতে প্রথম স্থান অধিকার করেন। শিল্পাচার্য জয়নুল আবেদিন, পটুয়া কামরুল হাসান ও মরমি শিল্পী সফিউদ্দিন আহমেদের প্রিয় ছাত্র ছিলেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মুক্তিযুদ্ধে অবদান
titleC. দেহাবসান
titleD. কর্মজীবন
উত্তর: titleA
সারাদেশের বিভিন্ন বিশ্ববিদ্যালয়ের শিক্ষার্থীরা নিজ নিজ ক্যাম্পাসে বিক্ষোভ মিছিল করেছে এবং বুয়েটের শিক্ষার্থীর হত্যাকারীদের দৃষ্টান্তমূলক শাস্তির দাবি করেছে। তার মৃত্যু বুয়েট ও ঢাকা বিশ্ববিদ্যালয় ক্যাম্পাসে বিক্ষোভের জন্ম দিয়েছে। 
বুয়েটে শিক্ষার্থীরা ১০ দফা দাবিপূরণের লক্ষ্যে অবস্থান নিয়ে দাবি জানায়। দাবিগুলো হলো:


পরবর্তীতে অভিযোগপত্রে উল্লেখিত এবং পূর্বে র‍্যাগের শিকার সবাইকে বহিষ্কারসহ তিনদফা দাবি পূরণের আগ পর্যন্ত শিক্ষার্থীরা একাডেমিক অসহযোগ বজায় রাখার ঘোষণা দেয়। অভিযোগপত্র দাখিলের পরিপ্রেক্ষিতে ১৮ই নভেম্বর শিক্ষকগণ তাদের তদন্তকাজ শেষ করার জন্য তিন সপ্তাহ সময় চেয়ে নেন।

সঠিক অনুচ্ছেদ শিরোনাম কোনটি?
titleA. অন্যান্য বিশ্ববিদ্যালয়ে প্রতিবাদ
titleB. বুয়েটে
titleC. মৃত্যু
titleD. শিক্ষার্থীদের প্রতিবাদ
উত্তর: titleB
হাসনাবাদের মধ্যে দিয়ে রাজ্য সড়ক ২ বিস্তৃত। টাকি-হাসনাবাদ সড়ক ও একটি গুরুত্বপূর্ণ সড়ক এই এলাকার।হাসনাবাদ থেকে বসিরহাট, বারাসাত ও কলকাতার মধ্যে বাস পরিসেবা চালু রয়েছে।এছাড়া সল্প দূরত্বের জন্য রয়েছে অটোরিক্সা ও টোট পরিসেভা। হাসনাবাদের সঙ্গে হিঙ্গলগঞ্জের সরাসরি যোগাযোগ গড়ে তোলার লক্ষ্যে কাঠাখালি নদীতে কাঠাখালি সেতুর নির্মাণ কার্য চলছে।

সঠিক অনুচ্ছেদ শিরোনাম কোনটি?
titleA. শিক্ষাব্যবস্থা
titleB. সড়ক
titleC. ভূগোল উপাত্ত
titleD. জনসংখ্যা
উত্তর: titleB
চাঁদপুর সরকারি কলেজের ভিত্তিপ্রস্তর হয় ১৯৪৬ সালের ১ জুন। যা তৎকালীন অভিবক্ত বাংলার মুখ্যমন্ত্রী হোসেন শহীদ সোহরাওয়ার্দী করেছিলেন। প্রথমে কলেজের বর্তমান পশ্চিম পাশে বাঁশের বেড়া দিয়ে কলেজের কার্যক্রম চালু করা হয়। পরবর্তীতে চাঁদপুর জেলার বিভিন্ন দানশীল ব্যক্তির অনুদানে কলেজটির অবকাঠামোগত দিক উন্নত হয়। কলেজটির প্রথম শিক্ষাকার্যক্রম চালু হয় উচ্চ মাধ্যমিক দিয়ে ১৯৪৬ সালে। আর প্রথম অধ্যক্ষ ছিলেন বিশিষ্ট শিক্ষাবিদ পরেশ চন্দ্র গাঙ্গুলী। 

সঠিক অনুচ্ছেদ শিরোনাম কোনটি?
titleA. সরকারি করণ
titleB. হোস্টেল
titleC. লাইব্রেরি
titleD. প্রতিষ্ঠার পটভূমি
উত্তর: titleD
বিগত ৩০ বছর ধরে বিভিন্ন রকম স্বাস্থ্য পরিকল্পনার উন্নতি সত্ত্বেও ভারতে নবজাতকদের প্রতি অপর্যাপ্ত যত্ন এবং প্রসবকালীন অব্যবস্থার কারণে শিশু রোগ এবং শিশু মৃত্যু বর্তমান। প্রতি বছর কুড়ি লক্ষেরও বেশি শিশুর মৃত্যু হয় বিভিন্ন রকম প্রতিরোধযোগ্য সংক্রমণে।

প্রতিবছর প্রায় ১.৭২ মিলিয়ন শিশুর এক বছর বয়সে পৌঁছানোর আগেই মৃত্যু হয়। পাঁচ বছরের কম বয়সী শিশু এবং একদম ছোট শিশুদের মৃত্যুহার ক্রমহ্রাসমান, ১৯৭০ সালে ওই হার ছিল প্রতি হাজারে যথাক্রমে ২০২ এবং ১৯০, ২০০৯ সালে ছিল যথাক্রমে ৬৪ এবং ৫০, ২০১৮ সালে মোট মৃত্যুহার ছিল ৪১.১ এবং ২০১৬ সালে সেই হার কমে হয়েছে ৩৪.৬। যাইহোক এই ক্রমহ্রাসমানতা খুবই ধীর গতিতে এগিয়েছে। ইমিউনাইজেশন বাজেটে ঘাটতির জন্য এখনও পর্যন্ত মাত্র ৪৩.৫ শতাংশ শিশুকে সম্পূর্ণ টীকাকরণ করানো গেছে। ফিউচার হেলথ সিস্টেম কনসর্টিয়াম এর পশ্চিমবঙ্গের মুর্শিদাবাদ জেলার উপর করা এক সমীক্ষায় জানা গেছে যে এই টিকাদান প্রক্রিয়ায় অধিক এলাকার অন্তর্ভুক্তি গঠনের পথে বাধা হচ্ছে প্রথমত ওই এলাকার ভৌগোলিক অবস্থান, দ্বিতীয়ত অপর্যাপ্ত প্রশিক্ষিত স্বাস্থ্যকর্মী এবং তৃতীয়তঃ টিকাদান গ্রহণের প্রয়োজনানুভুতির অভাব। গ্রামীণে এলাকাগুলিতে হাসপাতাল, রাস্তাঘাট, জলের ব্যবস্থা এবং স্বাস্থ্য ব্যবস্থার পরিকাঠামোজনিত ত্রূটি বর্তমান। স্বাস্থ্যসেবা কর্মীর অভাব, অন্তঃসত্ত্বা অবস্থায় এবং নবজাতকদের প্রয়োজনীয় যত্নের বিষয়ে দুর্বল ব্যবস্থাও অধিকহারে শিশু মৃত্যুর অন্যতম কারণ।

সঠিক অনুচ্ছেদ শিরোনাম কোনটি?
titleA. মায়েদের স্বাস্থ্য পরিষেবায় অসামঞ্জস্য
titleB. সংক্রামক রোগ সমূহ
titleC. শিশুমৃত্যুর উচ্চহার
titleD. অপুষ্টি
উত্তর: titleC
ড. কায়কোবাদ ১৯৭৯ সালে বাংলাদেশ শিপিং কর্পোরেশনে কমার্শিয়াল অফিসার হিসেবে যোগ দেন এবং ১৯৮০ সাল পর্যন্ত কর্মরত ছিলেন। মাস্টার অব ইঞ্জিনিয়ারিং এবং ডক্টরেট সম্পন্ন করে দেশে ফিরে ১৯৮৭ সালে তিনি বাংলাদেশ প্রজেক্ট ম্যানেজমেন্ট ইনস্টিটিউটে সফটওয়্যার প্রকৌশলী হিসেবে যোগ দেন। একই বছর তিনি বাংলাদেশ পারমাণবিক শক্তি কমিশনের ইনস্টিটিউট অব কম্পিউটার সায়েন্সে জ্যেষ্ঠ্য বৈজ্ঞানিক কর্মকর্তা হিসেবে যোগ দেন। ১৯৯১ সালে তিনি বাংলাদেশ প্রকৌশল বিশ্ববিদ্যালয় এর কম্পিউটার বিজ্ঞান ও প্রকৌশল বিভাগে সহকারী অধ্যাপক পদে যোগ দেন। ১৯৯৪ সালে তিনি সহযোগী অধ্যাপক পদে এবং ১৯৯৭ সালে অধ্যাপক পদে উন্নীত হন। ১৯৯৬ থেকে ১৯৯৯ সাল পর্যন্ত তিনি এই বিভাগের প্রধান হিসেবে দায়িত্ব পালন করেন। এছাড়া তিনি নানা গুরুত্বপূর্ণ সরকারি ও বেসরকারি প্রতিষ্ঠানের কম্পিউটারায়নের সঙ্গে সংশ্লিষ্ট ছিলেন।

সঠিক অনুচ্ছেদ শিরোনাম কোনটি?
titleA. পেশাজীবন
titleB. উল্লেখযোগ্য কাজ
titleC. লেখালেখি
titleD. শিক্ষা
উত্তর: titleA
একটি দল এগারজন খেলোয়াড় নিয়ে গঠিত হয়। খেলার দক্ষতার উপর নির্ভর করে এদেরকে বিশেষজ্ঞ "ব্যাটসম্যান" অথবা "বোলার" হিসেবে শ্রেণীবদ্ধ করা যায়। যে-কোন ভারসাম্যপূর্ণ দলে সাধারণত পাঁচ থেকে ছয় জন বিশেষজ্ঞ ব্যাটসম্যান এবং চার থেকে পাঁচ জন বিশেষজ্ঞ বোলার থাকে। প্রতি দলেই একজন বিশেষজ্ঞ "উইকেট রক্ষক" থাকে। সাম্প্রতিককালে বিশেষজ্ঞ "ফিল্ডারের" ধারণা চালু হয়েছে এবং সমান গুরুত্ব পাচ্ছে। প্রতি দলে একজন "অধিনায়ক" থাকেন যিনি মাঠে গুরুত্বপূর্ণ সিদ্ধান্ত নেন।

যে খেলোয়াড় বোলিং এবং ব্যাটিং উভয় ক্ষেত্রেই সমান পারদর্শী তিনি "অল-রাউন্ডার" হিসেবে পরিচিত। যিনি ব্যাটসম্যান ও উইকেটরক্ষণের কাজে পারদর্শী তিনি "উইকেট-রক্ষক কাম ব্যাটসম্যান" হিসেবে পরিচিত, যা কখনও কখনও বিশেষ ধরনের অল-রাউন্ডার হিসেবে বিবেচিত হয়। সত্যিকারের অল-রাউন্ডার দলের মূল্যবান খেলোয়াড় তবে এদের দেখা কমই মেলে। অধিকাংশ খেলোয়াড়ই হয় ব্যাটিং, না হয় বোলিংয়েই বেশি মনোযোগ দেন।

সঠিক অনুচ্ছেদ শিরোনাম কোনটি?
titleA. খেলোয়াড়
titleB. রানার
titleC. অন্যান্য ভূমিকা
titleD. ক্রিকেটের ধরন
উত্তর: titleA
২০০৮ সালে ভারত ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লীগ নাম দিয়ে ক্রিকেট টুর্নামেন্ট প্রতিযোগীতার আয়োজন করেন। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাই মধ্যে নিলামের উপর ভিত্তি করে দল গঠন করা হয়। পাঞ্জাব প্রতিনিধিত্বমূলক দলের জন্য প্রীতি জিনতা, করণ পল (অপিজয় সুরেন্দ্র গ্রুপ) ও মোহিত বর্মণ (ডাবর) কর্তৃক কেনা হয়েছিল। গ্রুপটি ভোটাধিকার অর্জনের মাধ্যেম মোট মার্কিন ডলার $৭৬ মিলিয়ন এর বিনিময়ে কিনে নেয়।


সঠিক অনুচ্ছেদ শিরোনাম কোনটি?
titleA. ২০১৮ আইপিএল-এ দলের সদস্যের প্রদর্শন
titleB. সম্ভাব্য বাতিল খেলোয়াড়
titleC. বর্তমান স্কোয়াড
titleD. ইতিহাস
উত্তর: titleD
১৯৭১ সালে আরেব সমাজতান্ত্রিক ইউনিয়ন কেন্দ্রীয় কমিটিতে ছিলেন, যেখানে তিনি মিশরের নতুন সংবিধান লিখতে সাহায্য করেছিলেন। কমিটির সকল সদস্যের মধ্যে তিনিই একমাত্র ব্যক্তি ছিলেন যিনি প্রতিবাদ করেছিলেন তৎকালীন রাষ্ট্রপতি আনোয়ার আল-সাদাতকে সংবিধান মঞ্জুরের যে অসাধারণ ক্ষমতা দেওয়া হয়ছিল তার বিরুদ্ধে

পরে, মিশরের দ্বিতীয় নারী হিসেবে তিনি ১৯৭৪ থেকে ১৯৭৭ সাল পর্যন্ত বিমা ও সামাজিক বিষয়ক মন্ত্রী হিসেবে দায়িত্ব পালন করেন। তার সময়কালে তিনি দেশের নারীদের জন্য সংস্কার পাস করতে সক্ষম হন। অন্ধবিশ্বাসী শাইখরা তার খ্যাতি বিনষ্ট করার চেষ্টা করার সময়য়েও তিনি এটি করতে সক্ষম হন। রাতেব বহুবিবাহের উপর সীমাবদ্ধতা আরোপ করেন এবং বিচারক দ্বারা সাক্ষ্য দেওয়া হলে বিবাহবিচ্ছেদ কেবল বৈধ হবে তা নিশ্চিত করেন। তিনি দারিদ্র্য নিরসনে সহায়তা করার জন্যও কাজ করেন এবং অক্ষম ব্যক্তিদের নিয়োগের জন্য আইন পাস করেন। যখন সরকার অপরিহার্য পণ্যগুলিতে ভর্তুকি উত্থাপন করেছিল, এটি এমন একটি পদক্ষেপ যার ফলে মিশরের দরিদ্রতম নাগরিকরাও প্রভাবিত হবে, ১৯৭৭ সালে রুটি বিদ্রোহের সময় তিনি প্রতিবাদে পদত্যাগ করেন।

১৯৯ সালে, মিশরের প্রথম নারী রাষ্ট্রদূত হিসেবে আরেবকে নিয়োগ দেওয়া হয়েছিল। তিনি ১৯৭৯ থেকে ১৯৮১ সাল পর্যন্ত ডেনমার্কে রাষ্ট্রদূত ছিলেন এবং ১৯৮১ থেকে ১৯৮৪ পর্যন্ত জার্মান ফেডারেল প্রজাতন্ত্রে রাষ্ট্রদূত হিসেবে নিযুক্ত ছিলেন।

তিনি সাবেক মিশরীয় প্রেসিডেন্ট হোসনি মুবারকের সমালোচনা করেছিলেন কারণ তিনি মনে করেছিলেন যে তার শাসন ধনী ও দরিদ্রদের মধ্যে একটি বৃহৎ বিভাজন সৃষ্টি করেছে।

সঠিক অনুচ্ছেদ শিরোনাম কোনটি?
titleA. জীবনী
titleB. রাজনৈতিক কর্মজীবন
titleC. মৃত্যু
titleD. শিক্ষা
উত্তর: titleB